ตอนนี้ร้านอาหารใหม่ๆใน central east ville ทยอยเปิดกันเกือบหมดแล้วนะคะ ส่วนใหญ่ที่เห็นจะเป็นสาขาของร้านดังๆจากในเมือง ซึ่งก้อรวมถึง iron chef cafe ที่เราได้มาทานในครั้งนี้ค่ะ

สำหรับสาขานี้ถึงเมนูจะแตกต่างจากที่ทองหล่อ เน้นเมนูทานง่ายขึ้นและราคาถูกลง แต่ก้อยังคงมีลูกเล่นเด็ดๆ ที่คิดค้นโดยเชฟกระทะเหล็ก ให้เราได้สนุกเพลิดเพลินกับการทานอาหารในเกือบทุกเมนูค่ะ

บริการ
อาจจะเป็นเพราะร้านเพิ่งเปิดได้ไม่นาน การบริการเลยยังขาดๆเกินๆอยู่นิดหน่อยค่ะ ที่เจอคือ น้องที่มารับออเดอร์มึนมากค่ะ ถามรายละเอียดของอาหารก้อตอบผิดๆถูกๆ สั่งชาเย็นได้ชาร้อน ???? สั่งแบบไม่เผ็ดได้เผ็ด???? ตอนจะสั่งของหวานก้ออธิบายไม่ถูก ต้องไปถามคนอื่น เราเลยตัดปัญหาเดินไปสั่งกับคนที่รู้เรื่องแทนเลยค่ะ ???? 

เมนูอาหารที่สั่ง
- พากุ้งไปดูหนัง มาจากเมนูในภาษาอังกฤษที่เรียกว่า popcorn shrimp เป็นกุ้งแม่น้ำชิ้นเล็กๆชุบแป้งทอด ทานคู่ซอสสไปซี่มายองเนส และป๊อบคอร์นคลุกผงเครื่องเทศเล็กน้อย

- ข้าวมันกุ้งไข่ออนเซ็น เป็นข้าวผัดมันกุ้งหน้ากุ้งกระเทียม เสิร์ฟมาพร้อมไข่ออนเซ็นทั้งฟอง ที่แยกมาให้เราตอกเอง และน้ำปลาพริกขี้หนูเพื่อเพิ่มรสชาติ

ของหวาน 
แต่ละเมนูมีลูกเล่นที่น่าสนใจและหน้าตาน่าทาน จนทำให้ตัดสินใจเลือกไม่ถูกจริงๆค่ะ แต่ในที่สุดก้อได้มาชิม 2 เมนู คือ
- เทอราเรียมใบเตย เป็นทีรามิสุใบเตยหอม เสิร์ฟมาในครอบแก้วสวยงาม ทานคู่สังขยาใบเตย
+ รสชาติ ตัวทีรามิสุเนื้อนุ่ม ไม่หวานจัด หอมกลิ่นใบเตยชัดเจน เมื่อราดสังขยาจะเข้มข้นชุ่มฉ่ำมากขึ้น ที่ชอบในเมนูนี้อีกอย่างคือครัมเบิ้ลที่อยู่รอบๆ พอทานคู่ทีรามิสุจะเพิ่มความกรุบกรับ

- ไม่เป็นสับปะรด เป็นทีรามิสุมะม่วงและสับปะรด หน้าตาสวยงามในลูกสับปะรด ทานคู่มะม่วงซอร์เบท เวลาเสิร์ฟพนง.จะมาเทน้ำสร้างควันเพื่อเพื่มความตื่นตาตื่นใจกันที่โต๊ะด้วยค่ะ
+ รสชาติ เมนูนี้น่าจะถูกใจคนชอบมะม่วงนะคะ เพราะตัวทีรามิสุก้อมีทั้งมะม่วงสดหวานหอม ที่ทำเป็นรูปดอกไม้ด้านบน ซึ่งเข้ากันได้ดีกับตัวครีมและเลดี้ส์ฟิงเกอร์รสนิ่มนวลด้านล่าง ส่วนมะม่วงซอร์เบทจะออกหวาน และเนื้อค่อนข้างเหลว ทิ้งไว้ซักพักจะละลายเหมือนทานน้ำมะม่วงปั่นเลยค่ะ

สรุปว่า สำหรับรสชาติอาหารอาจจะยังไม่ที่สุด แต่ก้อถือว่าอร่อยใช้ได้ทั้งของคาวและของหวาน แต่เรื่องไอเดีย หน้าตา และpresentation นี่กินขาดร้านอื่นจริงๆค่ะ ส่วนคะแนนที่ขอลดเป็นเพราะการบริการที่เจอในครั้งนี้นะคะ แต่ยังไงถ้ามีโอกาสก้อยังอยากกลับมาลองชิมเมนูอื่นๆอีกแน่นอนค่ะ



